Държавен вестник, бр. 99, 2023 г., стр. 6

СТР.  6	
Д Ъ Р Ж А В Е Н  В Е С Т Н И К 	
БРОЙ  99
МИНИСТЕРСТВА 
И ДРУГИ ВЕДОМСТВА
МИНИСТЕРСТВО  
НА ФИНАНСИТЕ
Правилник за допълнение на Правилника 
за прилагане на Закона за данък върху 
добавената стойност (обн., ДВ, бр. 76 от 
2006 г.; изм. и доп., бр. 101 от 2006 г., бр. 3 и 
16 от 2007 г., бр. 39, 71 и 105 от 2008 г., бр. 4 
и 100 от 2009 г., бр. 6 от 2010 г., бр. 10 и 84 
от 2011 г., бр. 15 от 2012 г.; попр., бр. 16 от 
2012 г.; изм. и доп., бр. 20 и 110 от 2013 г., 
бр. 1 от 2015 г., бр. 8 и 70 от 2016 г., бр. 24 от 
2017 г., бр. 58 от 2018 г., бр. 3 от 2019 г.; попр., 
бр. 5 от 2019 г.; изм. и доп., бр. 25 от 2020 г.; 
Решение № 10037 на Върховния администра-
тивен съд от 2019 г. – бр. 57 от 2020 г.; изм. 
и доп., бр. 11 и 27 от 2021 г., бр. 59 от 2022 г. 
и бр. 55 от 2023 г.) 
§ 1. Създава се глава двадесет и първа с 
чл. 128 – 129:
„ Г л а в а  д в а д е с е т  и  п ъ р в а
ЗАДЪЛЖЕНИЯ ЗА ДОСТАВЧИЦИТЕ НА 
ПЛАТЕЖНИ УСЛУГИ 
Регистър на трансграничните плащания
Чл. 128. Електронният формат по чл. 123а, 
ал. 7 от закона се води в съответствие с 
приложението към Регламент за изпълнение 
(EС) 2022/1504 на Комисията от 6 април 
2022 г. за определяне на подробни правила 
за прилагане на Регламент (ЕС) № 904/2010 
на Съвета по отношение на създаването на 
централна електронна система с информация 
за плащанията (CESOP) с цел борба с изма-
мите с ДДС (OB, L 235/19 от 12 септември 
2012 г.), наричан по-нататък „Регламент за 
изпълнение (ЕС) 2022/1504“.
Ред за подаване на информация за трансгранич-
ните плащания от доставчиците на платежни 
услуги
Чл. 129. (1) Информацията от регистъра 
по чл. 123а, ал. 1 и 2 от закона се подава с 
квалифициран електронен подпис по реда 
на Данъчно-осигурителния процесуален 
кодекс чрез стандартен файл съгласно чл. 4 
от Регламент за изпълнение (EС) 2022/1504. 
Структурата и валидационната схема на файла 
се утвърждават със заповед на изпълнител-
ния директор на Националната агенция за 
приходите. Заповедта се публикува на интер-
нет страницата на Националната агенция за 
приходите.
(2) При подаване на информацията по ал. 1 
доставчиците на платежни услуги се иденти-
фицират чрез идентификатора по чл. 84 от 
Данъчно-осигурителния процесуален кодекс. 
(3) За целите на чл. 123а, ал. 3, второ 
изречение от закона, когато разполага с 
информация, че един и същ получател има 
няколко идентификатора по чл. 123а, ал. 6 
от закона и съгласно някои от тях место-
нахождението на получателя е в държава 
членка, а съгласно други е в трета страна 
или територия, доставчикът на платежни 
услуги на платеца при определяне на броя на 
трансграничните плащания към този получа-
тел включва и трансграничните плащания, 
наредени към идентификатори, съгласно 
които местонахождението на получателя е 
в държава членка. Когато общият брой на 
всички трансгранични плащания към този 
получател надхвърли 25, доставчикът на пла-
тежни услуги на платеца подава по реда на 
ал. 1 информация от регистъра по чл. 123а, 
ал. 1 и 2 от закона само за плащанията, на-
редени към идентификатори, съгласно които 
местонахождението на получателя е в трета 
страна или територия.
(4) Когато броят на трансграничните 
плащания към един и същ получател за 
календарно тримесечие не надхвърля 25, 
доставчикът на платежни услуги не подава 
информация от електронния регистър по 
чл. 123а, ал. 1 и 2 от закона за този получател. 
За календарно тримесечие, за което броят на 
трансграничните плащания към нито един от 
получателите не надхвърля 25, доставчикът не 
подава информация от електронния регистър 
по чл. 123а, ал. 1 и 2 от закона. 
(5) В случаите по чл. 123а, ал. 1 и 2 от 
закона, когато броят на трансграничните 
плащания към един и същ получател за кален-
дарно тримесечие е надхвърлен, доставчикът 
на платежни услуги подава информация за 
всички трансгранични плащания към този 
получател.
(6) При подаване и приемане на информа-
цията по ал. 1 се прилага чл. 102 от Данъчно-
осигурителния процесуален кодекс.
(7) След приемане на информацията по 
ал. 1, когато се установи, че същата не съдържа 
необходимите данни по чл. 123а, ал. 8 и 9 от 
закона или не съответства на изискванията, 
определени в приложението на Регламент 
за изпълнение (EС) 2022/1504, се прилагат 
чл. 103, ал. 1 и 2 от Данъчно-осигурителния 
процесуален кодекс.“
Заключителна разпоредба
§ 2. Правилникът влиза в сила от 1 яну-
ари 2024 г.
Министър:  
Асен Василев
8400